RYSTER STORBRITANNIA: Storbank betalte 1 prosent skatt

Britene raser mot storbanken Barclays, som vred seg unna skatt i et år med gigantisk overskudd.

DEMONSTRERER: Den britiske organisasjonen UK Uncut organiserer over 30 demonstrasjoner rundt om i England denne helgen under slagordet Big Society Bail-In. Vis mer byoutline Carl Court

Publisert: Publisert: 20. februar 2011 10:56

Mens britiske myndigheter sliter med dyp gjeld, er svært gode tider i storbanken Barclays.

Det har kommet frem i en avsløring i avisen The Guardian, og har satt sinnene i kok hos vanlige borgere. De reagerer kraftig på at banken har brukt kreative grep for å unndra seg bidrag til fellesskapet, i en tid da banken tjente store beløp.

I 2009 hadde Barclays et overskudd på 11,6 milliarder britiske pund - rundt 107 milliarder norske kroner. Samme året betalte banken kun 113 millioner britiske pund i skatt, viser avisens avsløringer.

Dermed har Barclays sluppet unna med en skattebelastning på rundt 1 prosent, til tross for at vanlig selskapsskatt er satt til 28 prosent.

De kreative grepene for å redusere skatten, vekker avsky i Storbritannia. Nå har mer enn 50 datterselskaper blitt mål for aktivister som protesterer mot skatteunndragelsen.

- Vi håper at vi på en fredfull og lovlig måte kan sende en stor beskjed til Barclays om at det å betale 1 prosent i selskapsskatt ikke er akseptabelt, sier en representant for organisasjonen UK Uncut til Guardian.

LES OGSÅ: Barclays økte overskuddet med 36 prosent

I januar i år opplyste Bob Diamond, administrerende direktør i Barclays Bank at banken hadde betalt skatt for 2 milliarder britiske pund i 2009.

Det er midlertidig avslørt at mesteparten av skattebeløpet Diamond sikter til, er vanlig skatt på lønningene til bankmedarbeiderne.

Bob Diamond har sendt de korrekte opplysningene til et parlamentsmedlem i partiet Labour. De skal her ha blitt mottatt som sjokkerende, men uttalelser fra banken står fast ved at de driver legitim virksomhet, både i England og resten av verden.

OFFENTLIGE MIDLER: Kuttene i offentlige midler går blant annet ut over skolene i England. Vis mer byoutline Carl Court

Demonstrasjoner

Organisasjonen UK Uncut har ledet an med å organisere demonstrasjoner i mer enn 30 byer i Storbritannia, blant annet i London, Liverpool, Manchester og Birmingham.

I London alene er det organisert ti ulike demonstrasjoner.

Organisasjon jobber målrettet for å forhindre flere kutt i de statlige budsjettene, og for å avsløre selskaper som unndrar seg skatt.

UK Uncut har blant annet avslørt større selskaper som Vodaphone, Boots og Top Shop i å ikke betale tilstrekkelig med skatt.

Avsløringen om Barclays lave skatteprosent kommer knapt noen dager etter at myndighetene i England nok engang har kuttet i budsjettene for offentlige tjenester.

Organisasjonen UK Uncut er den ledende britiske opposisjonen mot myndighetenes kutt. Organisasjonen ble stiftet i etterkant av demonstrasjonene 27. oktober 2010 da den britiske politikeren George Osbourne presenterte de største kuttene i offentlige tjenester siden 1920-tallet.

Bail-In

- Hele bankindustrien ville ha kollapset hvis det ikke var for skattebetaleren. Det var deres grådighet og hensynsløse gambling som skapte den økonomiske krisen, skriver Ruth Griffins på UK Uncuts nettside.

Lørdag 19. og søndag 20. februar har kampanjen Big Society Bail-In pågått i regi av UK Uncut.

Kampanjen består av organiseringen av demonstrasjoner over hele England og er et svar på myndighetenes bail-out strategi for å komme seg ut av finanskrisen.

Les flere økonominyheter på E24!